Publication: Magyar Közlöny
Issue: MK-2000-105 (Year: 2000, Number: 105)
Era: 1990-2004
Section: a 29/2000. (X. 27.) BM rendelethez
Paragraph Index: 170

6. A szavazás napján és azt követően 6.1. Az országgyűlési egyéni választókerületi választási iroda átveszi a beérkező szavazóköri jegyzőkönyveket, el- 2000/105. szám végzi azok jogi, formai, számszaki ellenőrzését. A számszaki egyezőséget az országgyűlési egyéni választókerületi választási iroda a számítógépes feldolgozás menetében ellenőrzi. A hibásan vagy hiányosan kitöltött jegyzőkönyveket javításra visszaadja a helyi választási irodán keresztül a szavazatszámláló bizottságoknak. 6.2. Haladéktalanul elvégzi a szavazóköri jegyzőkönyvek számítógépes feldolgozását. 6.3. A számítógépes feldolgozást követően, a területi választási iroda vezetőjének utasítása szerint a szavazóköri jegyzőkönyvek 1. példányát településenként külön-külön rendezve továbbítja a területi választási irodához. 6.4. A szavazókört érintő kifogás esetén az érintett jegyzőkönyv 2. példányát is továbbítja a területi választási irodához. 6.5. A jogorvoslati eljárás befejezését követően fogadja az érintett szavazóköri jegyzőkönyv 2. példányát (4.3. pont, illetve 7.5. pont). 6.6. A szavazóköri jegyzőkönyvek 2. példányát 90 nap, illetve kifogás esetén — a 90 napot meghaladó elbírálást követően — az ügy jogerős lezárás után irattározza.

Source: https://magyarkozlony.hu/hivatalos-lapok/f031b02a33cffddfd4484218dba49bafa2581e97/dokumentumok/73d67500888f95e8d7c6253a64610671e7aec56a/letoltes